Random gedagtes: Wat is atmosfeer? | Alta Cloete
← Wil jy 'n liefdesverhaal skryf? Hier's jou kans!
Romanse: Liedjie vir jou →
Random gedagtes: Wat is atmosfeer?
My veelberese vriendin stem saam dat in Leipzig se Ou Stad nie veel van die atmosfeer van ander ou Europese stede oorgebly het nie. Daar is pragtige ou geboue met 'n lang geskiedenis (oa die kerk waar Luther begin preek het oor die Hervorming, en die kerk waar die vreedsame revolusie begin het wat tot die val van die Muur gelei het), daar is lekker eet- en koffieplekke (maar niks tipies Duits nie!), daar is straatmusikante en blommestalletjies en mooi winkels … maar daar's nie veel atmosfeer nie.
Wat my laat wonder – wat is atmosfeer nou eintlik? Hoe vat 'n mens dit vas?
Dalk is dit maar wat tot 'n mens se hart spreek, tot jou emosies. En sekerlik is dit nie dieselfde vir almal nie. En glad nie so belangrik vir mense wat minder hartgedrewe is as ek nie. Dalk het dit te doen met die mense wat so stug lyk en geen oogkontak maak nie.
Of dalk begin verlang ek maar net huis toe …
Posted by Alta Cloete op 05/08/2010 in Random gedagtes
Sleutelwoordw: Afrikaans, Alta Cloete, Duitsland, gedagtes, Leipzig, Marile Cloete, Oos-Duitsland, Suid-Afrika
One response to "Random gedagtes: Wat is atmosfeer?"
Ek dink dat die atmosfeer van 'n plek is iets onsigbaars in die lug, maar iets tasbaars vir die siel – 'n mengsel veroorsaak word deur die inwoners, die argitektuur, die geskiedenis of kultuur – en soms, is daar natuurlik ietsie ekstra wat volgens my vasgevang is in die stof van 'n plek – iets wat net daar is. Ai, nou verlang ek self huistoe!